കൈലാസ് മേനോൻ

മലയാള ചലച്ചിത്രങ്ങളിലും പരസ്യങ്ങളിലും പ്രവർത്തിക്കുന്ന ഒരു ചലച്ചിത്ര സംഗീത സംവിധായകനാണ് കൈലാസ് മേനോൻ. ഒരു ദശാബ്ദത്തിലേറെയായി ടെലിവിഷൻ പരസ്യങ്ങളിൽ സംഗീത സംവിധായകനായി പ്രവർത്തിച്ച ശേഷം സംവിധായകൻ ജയരാജിന്റെ പകർന്നാട്ടം എന്ന ചിത്രത്തിലൂടെ ചലച്ചിത്ര സംഗീത സംവിധായകനായി അരങ്ങേറ്റം കുറിച്ചു. അദ്ദേഹത്തിന്റെ ആദ്യ മുഖ്യധാരാ റിലീസ് പിന്നീട് തീവണ്ടി എന്ന ചിത്രത്തിലൂടെയാണ് നടന്നത്, അതിലൂടെ അദ്ദേഹം തന്റെ ആദ്യ ഫിലിംഫെയർ പുരസ്കാരം നേടി.

 ആദ്യകാല ജീവിതം 
1986 മെയ് 30-ന് തൃശ്ശൂരിലാണ് കൈലാസ് ജനിച്ചത്. എട്ട് വർഷം കർണാടക സംഗീതം പഠിച്ച അദ്ദേഹം സ്വയം പരിശീലനം നേടിയ ഒരു കീബോർഡ് പ്ലെയറായിരുന്നു. തൃശ്ശൂർ ഭാരതീയ വിദ്യാഭവനിൽ നിന്നാണ് അദ്ദേഹം സ്കൂൾ വിദ്യാഭ്യാസം പൂർത്തിയാക്കിയത്. ചെന്നൈയിലെ എസ്.ആർ.എം ഇൻസ്റ്റിറ്റ്യൂട്ട് ഓഫ് സയൻസ് ആൻഡ് ടെക്‌നോളജിയിൽ നിന്നും വിഷ്വൽ കമ്മ്യൂണിക്കേഷനിൽ ബിരുദം നേടിയ അദ്ദേഹം ചെന്നൈയിലെ എസ്.എ.ഇ ഇൻസ്റ്റിറ്റ്യൂട്ടിൽ നിന്നും സൗണ്ട് എഞ്ചിനീയറിംഗ് കോഴ്‌സ് പഠിച്ചു.

 കരിയർ 
16-ആം വയസ്സിൽ സ്നേഹത്തോടെ എന്ന സംഗീത ആൽബത്തിലൂടെ മേനോന്റെ തന്റെ ആദ്യ റിലീസ് നടത്തി.

മലയാള ചലച്ചിത്ര സംഗീത സംവിധായകൻ ഔസേപ്പച്ചന്റെ അസിസ്റ്റന്റായി ചേരുകയും പിന്നീട് ഗോപി സുന്ദറിന്റെ സൗണ്ട് എഞ്ചിനീയറായി മാറുകയും ചെയ്തതോടെയാണ് അദ്ദേഹത്തിന്റെ പ്രൊഫഷണൽ ജീവിതം ആരംഭിച്ചത്.

റോൾസ് റോയ്‌സ്, സാംസങ്, തോഷിബ, യൂണിലിവർ, ഭീമ ജ്വല്ലേഴ്‌സ് തുടങ്ങിയ ബ്രാൻഡുകൾക്കായി ആയിരത്തിലധികം പരസ്യങ്ങൾക്കായി സംഗീത പകർന്ന ടെലിവിഷൻ പരസ്യങ്ങളുടെ സംഗീത സംവിധായകൻ എന്ന നിലയിൽ ഒരു ദശാബ്ദക്കാലം നീണ്ട് നിന്നു.

ജയരാജിന്റെ പകർന്നാട്ടം എന്ന ചലച്ചിത്രത്തിലൂടെ ആണ് അദ്ദേഹം ചലച്ചിത്ര സംഗീത സംവിധായകനായി അരങ്ങേറ്റം കുറിച്ചത്. ഇതിന് പിന്നാലെയാണ് സ്റ്റാറിംഗ് പൗർണമി പാതിവഴിയിൽ ഉപേക്ഷിച്ചത്. പിന്നീട് അദ്ദേഹത്തിന്റെ ആദ്യ മുഖ്യധാരാ റിലീസ് തീവണ്ടി എന്ന ചലച്ചിത്രത്തിലൂടെ നടന്നു. ശ്രേയാ ഘോഷാലും കെ.എസ്. ഹരിശങ്കറും ചേർന്ന് ആലപിച്ച "ജീവാംശമായി" എന്ന ഗാനം അദ്ദേഹത്തിന് ഫിലിംഫെയർ പുരസ്കാരം നേടിക്കൊടുത്തു.

2019-ൽ അദ്ദേഹം 'കൈലാസ് മേനോൻ പ്രൊഡക്ഷൻസ്' എന്ന പേരിൽ സ്വന്തമായി ഒരു മ്യൂസിക്ക് ലേബൽ ആരംഭിച്ചു. ലേബലിൽ നിന്ന് പുറത്തിറങ്ങിയ ആദ്യത്തെ ചലച്ചിത്ര ആൽബം ഫൈനൽസ് ആയിരുന്നു.

 സ്വകാര്യ ജീവിതം 
2014 ഡിസംബർ 8-ന് കേരള ഹൈക്കോടതിയിലെ അഭിഭാഷകയായ അന്നപൂർണ ലേഖ പിള്ളയെ മേനോൻ വിവാഹം കഴിച്ചു. 2020 ഓഗസ്റ്റ് 17-ന് അവരുടെ മകൻ സമന്യു രുദ്ര ജനിച്ചു.

 സംഗീതം പകർന്ന ചലച്ചിത്രങ്ങൾ 
വർഷംചലച്ചിത്രംഭാഷഗാനങ്ങൾപശ്ചാത്തല സംഗീതം കുറിപ്പുകൾ 2011 സ്റ്റാറിംഗ് പൗർണ്ണമി മലയാളം     റിലീസ് ചെയ്യാത്ത ചിത്രം 2012 പകർന്നാട്ടം      2018 തീവണ്ടി     ആദ്യ റിലീസ് 2019 ഇട്ടിമാണി:മെയ്ഡ് ഇൻ ചൈന     ഒരു ഗാനം മാത്രം ഫൈനൽസ്    എടക്കാട് ബറ്റാലിയൻ 06     2021 ആറ് മണിക്കൂർ    മെമ്പർ രമേശൻ ഒമ്പതാം വാർഡ്     പോഗ ബാൻഡി തെലുങ്ക്      തീവണ്ടിയുടെ റീമേക്ക്,തെലുങ്കിൽ അരങ്ങേറ്റം കൊത്ത് മലയാളം      2022 കള്ളൻ ഡിസൂസ     വാശി     നാലാം മുറ     2023 പ്രിയ വാപ്പി    ജാനകി ജാനേ    ഫ്ലഷ്    നല്ല നിലാവുള്ള രാത്രി     ജലധാര പമ്പ് സെറ്റ് സിൻസ് 1962    

 പുരസ്കാരങ്ങളും നാമനിർദ്ദേശങ്ങളും 
ലഘുചിത്രം|340x340ബിന്ദു| മേനോൻ അദ്ദേഹത്തിന്റെ ഫിലിംഫെയർ പുരസ്കാരവുമായി
 വർഷം ചലച്ചിത്രം പുരസ്കാരം വിഭാഗം ഫലംകുറിപ്പുകൾ 2019 തീവണ്ടി ഫിലിംഫെയർ പുരസ്കാരം മികച്ച സംഗീത സംവിധായകൻ - മലയാളം കേരള ഫിലിം ക്രിട്ടിക്സ് അസോസിയേഷൻ അവാർഡ്സ് മികച്ച സംഗീത സംവിധായകൻ മഴവിൽ എന്റർടെയ്ൻമെന്റ് അവാർഡ്സ് മികച്ച സംഗീത സംവിധായകൻ ഏഷ്യാവിഷൻ അവാർഡ്സ് മികച്ച സംഗീത സംവിധായകൻ
+ അധിക പുരസ്കാരങ്ങൾ ഫലം ഇൻഡീവുഡ് ഫിലിം അവാർഡ്  നാന ഫിലിം അവാർഡ്  ജന്മഭൂമി അവാർഡ്  ജെയ്സി ഫൗണ്ടേഷൻ അവാർഡ്  എ.സി.വി ജോൺസൺ മാസ്റ്റർ അവാർഡ്  രാമു കാര്യാട്ട് അവാർഡ് (ഫൈനൽസ് പശ്ചാത്തല സംഗീതം)  ക്രിയേറ്റീവ് ഫിലിം അവാർഡ് 

 അവലംബങ്ങൾ 

 പുറത്തേക്കുള്ള കണ്ണികൾ 




വർഗ്ഗം:1986-ൽ ജനിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:ജീവിച്ചിരിക്കുന്നവർ